ท้าวความก่อนว่าวันนั้นไปเที่ยวมากลับดึก 
เกือบจะตีสามได้ เจอร้านโจ๊กร้านนี้ในซอยก่อนถึงคอนโดฯที่เราอยู่
ซึ่งมันมืดมาก เปลี่ยวด้วย เห็นป้าแก่ๆนั่งจะหลับอยู่ 
เลยจอด อารมณ์ตอนนั้นหิวนิดๆ แต่อยากรู้ว่าขายอะไรมากกว่า
เพราะมันเปลี่ยวและดึกมากแล้ว
จอดตรงข้ามร้านเลยค่ะ 
พอเดินเข้าไปใกล้ก็ดูรู้ว่าขายโจ๊ก ต้มเลือดหมู ประมาณนี้
เลยสั่งโจ๊กใส่ไข่ เครื่องในมีเยอะนะคะ แต่เราเอาแค่ไส้กับตับ
ชอบกินแค่นี้ ร้านป้ามีที่นั่ง เป็นโต๊ะยาวหน้าร้าน นั่งได้ 4-5คน 
แต่เราสั่งใส่ถุงเพราะดึกแล้ว
ป้าก็ถามเอาน้ำซุปมั้ย เลยบอกเอาค่ะ (ไม่เคยเห็นโจ๊กได้น้ำซุปห้าาาา)
ระหว่างรอเงินทอน เลยถามป้าว่า 
เรา : "ขายกี่โมงถึงกี่โมงคะ"
ป้า : "ตี2 ถึง7-8โมงเช้าก็เก็บจ้า เด็กๆนักศึกษาแถวนี้นอนกันดึก มีมาเรื่อยๆ"
เรา : "ป้าไม่กลัวหรอคะ มันเปลี่ยวมากเลย ขายคนเดียวด้วย น่ากลัวจังค่ะ"
ป้า : "ก็กลัวจ้าแต่ทำยังไงได้ต้องทำมาหากิน มาปล้นป้าก็ไม่มีอะไรให้หรอก"
ใครอยู่แถวนี้ มาลองดูนะคะ ช่วยป้าอุดหนุนด้วย
ราคา 35 บาทค่ะถูกมากกก เทใส่ชามล้นเลยให้เยอะมาก
 โจ๊กข้นมากอร่อยใช้ได้เลย ไข่สุกกำลังดี เครื่องในสะอาดไม่มีกลิ่น 
ใส่ผัก ใส่ขิง กระเทียมเจียว 
เด็ดสุดคือน้ำซุปค่ะ มีกระดูกให้แทะ กับเห็ดหอมชิ้นโตๆ3-4ชิ้น